**Lei sub semnul soarelui**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a născut ea - o leoaică – chiar la polul frigului,

Mariana o numiră ca revista timpului.

A venit pe lume mică, cât o lingură din lemn,

nu ştiau de-o să trăiască, aşteptau cu toţi un semn.

Apăru Costea zis Hogea – bunic hâtru, sănătos,

ș-a luat-o să o crească ca pe un miel Merinos.

Zi şi noapte împreună cei doi oile păzeau,

laptele în unt, smântană, caş şi branză transformau.

Pe zi ce trecea leoaica se-ntrema, se rotunjea,

ajunsese să-i întreacă pe cei de-o vârstă cu ea.

Îi cânta seara din fluier, ea râdea sau se-ntrista

pentru „Ciobanaşul care îşi pierduse turma sa”.

Uneori, la potcovar, se adunau bătrânii,

timp în care povesteau cum trăiau românii.

Caii ei şi-i potcoveau, ea privea uimită

la cleştele ce-ndoia potcoava-nroşită .

Şi-ntr-o bună zi, din curte pe sub poartă a ieşit

s-a dus să vadă copiii ce-n vecini i-a auzit.

De atunci la grădiniţă, zi de zi s-a tot jucat

cu băieţi şi cu fetiţe – ce timp minunat...

Şi leoaica-n Dobrogea a crescut sub soare,

alergând pe plajă şi plonjând în mare.

Într-o zi de soare plină s-a născut un băieţel,

este un leuţ pe cinste şi-l cheamă Mircel.

Zoo-parc e casa noastră, în ea cresc doi lei

o mămică şi un tată au grijă de ei.

Părinţii îi ocrotesc, îi cresc şi îi îngrijesc

ca şi ei în viitor să aibă copiii lor.

Se pare c-au reuşit, aşa este-n viaţă,

soarele răsare-n zori, dar dispare-n ceaţă.

Leii sunt acum maturi însă uneori,

se mai hârjonesc sub soare, că e semnul lor.